**Kritéria hodnotenia záhradiek a záhradkárskej osady**

**v súťaži ,,O najkrajšiu záhradku a záhradkársku osadu“**

**oblasti SZZ OV Zvolen v roku 2022**

Hodnotenie záhradiek a záhradkárskych osád sa vykoná na základe dvoch skupín kritérií. Prvú skupinu predstavujú technicko-architektonické kritéria priestorového usporiadania stromov, kríkov, bylín, tráv a ostatných plodín na ploche, dodržanie zastavovacieho plánu a legality i primeranosti architektúry záhradných chatiek a ostatných stavieb a úroveň biodiverzity, ďalej pestovateľských zásad a kvality obhospodarovania pestovaných rastlín a estetického vzhľadu záhradky v danom roku. Druhú skupinu tvoria kritéria hodnotenia uplatňovania ekologických princípov, pestovateľských zásad a kvality obhospodarovania pestovaných rastlín a estetického vzhľadu záhradky.

**A.Skupina kritérií hodnotenia záhradiek:**

**1. Priestorové usporiadanie a tvary korún vysadených stromov a kríkov vo vzťahu k ostatným rastlinám a k svetovým stranám a hraniciam susedných záhradiek.**

**Hodnotenie:**

Stromy a kríky na S a V strane menej ako 30% a na J a Z strane menej ako 25% ich výšky od hranice *do 4,5 m výšky*:**25 bodov.**

Stromy a kríky na S a V strane menej ako 30% a na J a Z strane menej ako 25% ich výšky od hranice *do 5,5 m* výšky: **15 bodov.**

Stromy a kríky na S a V strane menej ako 30% a na J a Z strane menej ako 25% ich výšky od hranice nad *5,5 m výšky*:**5 bodov.**

**2**.**Uplatnenie prípustných tvarov ovocných stromov na parcelách ZO: Podľa výšky kmeňa rozdeľujeme: zákrpky a štíhle vretená: do70 cm, štvrťkmene: do 110 cm, polokmene: do150cm**

**Neprípustné tvary ovoc. stromov na parcelách ZO: podľa výšky kmeňa: vysokokmenné: nad 150 cm**

**Neprípustné sú na parcelách ZO: vysoké ihličnaté stromy.**

**Hodnotenie:**

Zákrpky, štíhle vretená, štvrťkmene, polokmene: **30 bodov.**

Za každý vysokokmenný ovocný strom s veľkou korunou sa odrátajú : **4 body.**

Za každý vysoký ihličnatý strom sa odráta:**5 bodov.**

**3**. **Dodržanie zastavovacieho plánu a legality záhradných chatiek, pivníc a ostatných stavieb.**

**Hodnotenie:**

Dodržanie zast. plánu, kol. rozhod.chatky s pivnicou – ev.č. +chatka bez zákl. ohlas. povin.: **10 bodov**.

Dodržanie zast. plánu, kol. rozhod. – ev.č. samostatné chatky, pivnice:**5 bodov.**

Všetky ostatné stavby bez kol. rozhod. + malé stavby: **0 bodov.**

**4. Úroveň biologickej diverzity vysadených stromov, kríkov, bylín, tráv a ostatných poľnohospodárskych plodín.**

**Hodnotenie:**

*štvor a viacfunkčn*é: **30 bodov**

*trojfunkčné*: **20 bodov**

dvojfunkčné: **15 bodov**

jednofunkčné: **5 bodov**

**Každá skupina funkčného využívania musí byť zastúpená minimálne 5-timi druhmi alebo sortami.**

**5. Vodoochranná, ekologická, a estetická úroveň usporiadania záhonov záhradky**.

**Hodnotenie:**

Sklon plochy parcelky do 30 %, bez úpravy alebo s úpravou sklonu svahu nad 30% trávou alebo oporným múrom z *prírodného kameňa a tvárnic* nad 30 % **15 bodov.**

Úprava sklonu oporným múrom z *umelých materiálov* nad 30 % **12 bodov.**

Úprava sklonu oporným múrom z *použitých železničných betónových podvalov* nad 30 % **9 bodov.**

Úprava sklonu oporným múrom z *použitých drevených železničných podvalov* nad 30 % **6 bodov.**

Bez úpravy svahu nad 30% trávou alebo oporným múrom **3 body.**

**B. Skupina kritérií hodnotenia záhradiek:**

**1. Kvalitné a pravidelné ošetrovanie stromov a kríkov (výchovný, udržiavací a zmladzovací rez) a ochrana proti škodlivým činiteľom.**

**Hodnotenie:**

100% plochy stromov a kríkov záhradky pravidelne, pestovateľsky správne ošetrených a chránených proti biologickým škodcom: **20 bodov.**

75 – 90% plochy stromov a kríkov záhradky pravidelne, pestovateľsky správne ošetrených a chránených proti biologickým škodcom: **15 bodov**.

50 – 75% plochy stromov a kríkov záhradky pravidelne, pestovateľsky správne ošetrených a chránených proti biologickým škodcom: **10 bodov.**

25 – 50% plochy stromov a kríkov záhradky pravidelne, pestovateľsky správne ošetrených a chránených proti biologickým škodcom: **7 bodov.**

*Menej ako* 25% plochy stromov a kríkov záhradky pravidelne, pestovateľsky správne ošetrených a chránených proti biologickým škodcom: **4 body.**

**2. Pravidelné ošetrovanie úžitkových a okrasných rastlín (kyprenie, pletie, mulčovanie) a trávnatých parciel, cestičiek a chodníkoch vnútri osady a plochu na obvode osady priliehajúcej k parcelke záhradky, vrátane odstraňovania biol. odpadu kompostovaním alebo porovnateľnou alternatívou.**

**Hodnotenie:**

90 – 100%plochy záhradky a priliehajúcich ciest a chodníkov je riadne ošetrovaných, vrátane odstraňovania biologického odpadu kompostovaním: **20 bodov.**

70 – 90 % plochy záhradky a priliehajúcich ciest a chodníkov je riadne ošetrovaných, vrátane odstraňovania biologického odpadu kompostovaním: **15 bodov.**

50 – 70 % plochy záhradky a priliehajúcich ciest a chodníkov je riadne ošetrovaných vrátane odstraňovania biologického odpadu kompostovaním: **10 bodov.**

25 – 50 % plochy záhradky a priliehajúcich ciest a chodníkov je riadne ošetrovaných, vrátane odstraňovania biologického odpadu kompostovaním: **7 bodov.**

*Menej* ako 25% plochy záhradky a priliehajúcich ciest a chodníkov je riadne ošetrovaných, vrátane odstraňovania biologického odpadu kompostovaním: **4 body.**

**3. Celkový estetický dojem z usporiadania biologických a stavebných prvkov vzhľadu záhrady.**

**Hodnotenie:**

Dokonalé rozvážne zladenie biologických a technických prvkov a ich farebnosti: **30 bodov.**

Mierne vystupujú tech. prvky, ktoré zdrsňujú celkový estetický dojem a obraz záhradky: **25 bodov.**

Technické prvky výraznejšie narušujú plynulosť i farebnosť biologických prvkov, tým aj ucelenosť estetického obrazu záhradky**: 20 bodov.**

Nedá sa rozlíšiť určité systémové usporiadanie technických a biologických prvkov záhradky, nemá to myšlienku: **15 bodov.**

Obraz záhradky vytvára dojem chaosu a neporiadku na záhradke : **5bodov.**

**Kritéria špecifického hodnotenia záhradkovej osady**

**1. Priestorové usporiadanie a dostupnosť parceliek osady.**

**Hodnotenie:**

Všetky parcelky osady sú aspoň na jednej z jej strán, prístupné sieťou ciest a chodníkov s najmenšou šírkou 1 - 2 m**: 40 bodov.**

90 % parceliek osady sú aspoň na jednej z jej strán, prístupné sieťou ciest a chodníkov s najmenšou šírkou 1 -2 m**: 32 bodov.**

75 % parceliek osady sú aspoň na jednej z jej strán, prístupné sieťou ciest a chodníkov s najmenšou šírkou 1 - 2 m: **24 bodov.**

50 % parceliek osady sú aspoň na jednej z jej strán, prístupné sieťou ciest a chodníkov s najmenšou šírkou 1- 2 m: **16 bodov.**

Menej ako 40 % parceliek osady sú aspoň na jednej z jej strán, prístupné sieťou ciest a chodníkov s najmenšou šírkou 1 - 2 m: **8 bodov.**

**2. Úroveň obhospodarovania záhradiek (parceliek) osady.**

**Hodnotenie:**

Všetky parcelky osady sú riadne obhospodarované**: 40 bodov.**

95 % parceliek osady sú riadne obhospodarované**: 32 bodov.**

80 % parceliek osady sú riadne obhospodarované**: 24 bodov.**

75 % parceliek osady sú riadne obhospodarované**: 16 bodov.**

Menej ako 65 % parceliek sú riadne obhospodarované**: 8 bodov.**

**3. Udržiavanie poriadku a čistoty po obvode oplotenia osady (kosenie trávy, buriny, bez vytvárania skládok biologického a stavebného odpadu).**

**Hodnotenie:**

Na celom obvode oplotenia osady je udržiavaný poriadok a čistota, bez výskytu skládok biologického a stavebného odpadu: **40 bodov**.

Na 90 % obvodu oplotenia osady je udržiavaný poriadok a čistota, bez výskytu skládok biologického a stavebného odpadu: **32 bodov.**

Na 80 % obvodu oplotenia osady je udržiavaný poriadok a čistota, bez výskytu skládok biologického a stavebného odpadu: **24 bodov**.

Na 70 % obvodu oplotenia osady je udržiavaný poriadok a čistota, bez výskytu skládok biologického a stavebného odpadu: **16 bodov.**

Na menej ako 65% obvodu osady je udržiavaný poriadok a čistota, bez výskytu skládok biologického a stavebného odpadu: **8 bodov.**

Za každú vytvorenú skládku biologického alebo stavebného odpadu po obvode oplotenia osady sa odráta **5 bodov.**

**4. Vývesná – informačná tabuľa v osade, potrebné informácie pre všetkých členov.**

**Hodnotenie:**

Vývesná tabula je udržiavaná, nafarbená a je aktualizovaná**: 20 bodov.**

Vývesná tabula nie je udržiavaná, ale je aktualizovaná: **10 bodov.**

Vývesná tabula je udržiavaná, ale nie je aktualizovaná: **5 bodov.**

Osada je bez vývesnej tabule, bez informácií pre všetkých členov: **0 bodov.**

**5. Názov osady a SZZ, umiestnený na bráne, bráničke, alebo na samostatnej konštrukcii.**

**Hodnotenie:**

Názov osady a SZZ je udržiavaný, nafarbený a čitateľný**: 20 bodov.**

Názov osady a SZZ nie je udržiavaný, nafarbený a čitateľný: **10 bodov.**

Osada je bez názvu osady a SZZ**: 0 bodov.**

**Postup stanovenia najkrajšej záhradky a ďalšieho poradia záhradiek v rámci súťaže ,,O najkrajšiu záhradu okresov v oblasti Zvolen 2022“.**

1. Predsedovia ZO nahlásia predstavenstvu SZZ OV mená vlastníkov (užívateľov) záhradiek do súťaže o najkrajšiu záhradku a záhradkovu osadu v roku 2022. Prihlásiť sa môžu aj samotní členovia. Od 2.5.2022 do 10.6.2022 osobne v utorok od 15.00 do 17.00 na SZZ OV Zvolen alebo telefonicky, E-mailom.

2. Predstavenstvo SZZ OV zostaví hodnotiacu komisiu predstavenstva a menuje jej predsedu.

3. Členovia hodnotiacej komisie SZZ OV dohodnú s predsedom ZO termín hodnotenia následne vykonajú hodnotenie záhradiek i osady za prítomnosti vlastníka, užívateľa záhradky alebo predsedu ZO do konca júna 2022.

4. Získané bodové hodnotenie záhradiek i osady je základom určenia najkrajšej záhradky a záhradkovej osady oblasti pôsobenia SZZ OV Zvolen.

V sporných prípadoch hodnotenia sa pre ich objektívne dodatočné posúdenie zaznamenajú na tváre miesta všetky podstatné informácie a skutočnosti.

5. Najkrajšia záhradka sa určí na základe celkového súčtu bodov získaných v jednotlivých kritériách hodnotenia.

6. Najkrajšia záhradková osada sa určí ako súčet bodov hodnotených záhradiek podľa jednotlivých kritérií a špecifického hodnotenia záhradkovej osady v konkrétnej osade.

Podmienkou pre zaradenie ZO do hodnotenia o najkrajšiu ZO oblasti SZZ OV Zvolen bude účasť 3 ZO, každá z nich prihlásené minimálne 3 záhradky. Podmienkou v súťaži o najkrajšiu záhradku v oblasti SZZ OV Zvolen bude účasť 3 záhradiek z jednej alebo z viacerých ZO.

Hodnotiacu komisiu SZZ OV Zvolen bude tvoriť 3 – 5 osôb z odborných komisií predstavenstva, ako aj cudzí odborníci z oblasti školstva a výskumu v tejto oblasti.

Hodnotenia záhradiek v ZO sa môžu zúčastniť ako pozorovatelia aj predsedovia iných ZO, prihlásených do súťaže v danom roku.